CELEX: 22020D1022
Language: sl
Date: 2020-06-12 00:00:00
Title: Sklep št. 1/2020 skupnega odbora, ustanovljenega s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo z dne 12. junija 2020 o spremembi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo [2020/1022]

14.7.2020   
               
               
                  SL
               
               
                  Uradni list Evropske unije
               
               
                  L 225/53
               
            
         SKLEP št. 1/2020 SKUPNEGA ODBORA, USTANOVLJENEGA S SPORAZUMOM O IZSTOPU ZDRUŽENEGA KRALJESTVA VELIKA BRITANIJA IN SEVERNA IRSKA IZ EVROPSKE UNIJE IN EVROPSKE SKUPNOSTI ZA ATOMSKO ENERGIJO
         z dne 12. junija 2020
         o spremembi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo [2020/1022]
         SKUPNI ODBOR JE –
         ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (1) (v nadaljnjem besedilu: sporazum o izstopu) ter zlasti člena 164(5)(d) Sporazuma,
         ob upoštevanju naslednjega:
         
                     (1)
                  
                  
                     V skladu s členom 164(5)(d) sporazuma o izstopu lahko skupni odbor, ustanovljen na podlagi člena 164(1) sporazuma (v nadaljnjem besedilu: skupni odbor), sprejema sklepe o spremembah navedenega sporazuma, če so take spremembe potrebne za popravljanje napak, odstranjevanje izpuščenega ali drugih pomanjkljivosti ali obravnavanje razmer, ki v času podpisa sporazuma niso bile predvidene, in če se s takimi sklepi ne spreminjajo bistvene sestavine navedenega sporazuma. Na podlagi člena 166(2) sporazuma o izstopu so sklepi, ki jih sprejme skupni odbor, zavezujoči za Unijo in Združeno kraljestvo. Unija in Združeno kraljestvo pa morata izvajati te sklepe, ki imajo enak pravni učinek kot sporazum o izstopu.
                  
               
                     (2)
                  
                  
                     Zaradi pravne varnosti in da bi se odrazile potrebne prilagoditve zaradi poznejšega datuma začetka veljavnosti sporazuma o izstopu od prvotno predvidenega, bi bilo treba spremeniti člene 135, 137, 143, 144 in 150 sporazuma.
                  
               
                     (3)
                  
                  
                     Člen 145 sporazuma o izstopu ne vsebuje določb, ki urejajo nepovratna sredstva iz Raziskovalnega sklada za premog in jeklo, dodeljena upravičencem s sedežem v Združenem kraljestvu pred koncem prehodnega obdobja. Zato bi bilo treba člen 145 sporazuma o izstopu spremeniti tako, da se odstrani ta pomanjkljivost in da se zagotovi pravna varnost v zvezi s tekočimi nepovratnimi sredstvi.
                  
               
                     (4)
                  
                  
                     Del I Priloge I k sporazumu o izstopu bi bilo treba spremeniti tako, da se dodata dva sklepa Upravne komisije za koordinacijo sistemov socialne varnosti, ki nista bila navedena v delu I Priloge I k sporazumu o izstopu –
                  
               SPREJEL NASLEDNJI SKLEP:
         
            Člen 1
            Sporazum o izstopu se spremeni:
            
                        (1)
                     
                     
                        v naslovu člena 135 se besedilo „proračunoma Unije za leti 2019 in 2020 in njegovo sodelovanje pri njunem izvajanju“ nadomesti z besedilom „proračunu Unije za leto 2020 in njegovo sodelovanje pri izvajanju tega proračuna“, v odstavku 1 pa se besedilo „leti 2019 in 2020 v skladu s četrtim delom prispeva k proračunoma Unije in sodeluje pri njunem izvajanju“ nadomesti z besedilom „leto 2020 v skladu s četrtim delom prispeva k proračunu Unije in sodeluje pri njegovem izvajanju“;
                     
                  
                        (2)
                     
                     
                        v členu 137 se v naslovu in v prvem pododstavku odstavka 1 besedilo „letih 2019 in“ nadomesti z besedo „letu“;
                     
                  
                        (3)
                     
                     
                        člen 143(1) se spremeni:
                        
                                    (a)
                                 
                                 
                                    v drugem pododstavku se besedilo „31. julija 2019“ nadomesti z besedilom „31. julija 2020“;
                                 
                              
                                    (b)
                                 
                                 
                                    tretji pododstavek se nadomesti z naslednjim:
                                    „V konsolidiranih računovodskih izkazih Unije za leto 2020 se plačila iz rezervacij iz točke (b) drugega pododstavka od datuma začetka veljavnosti tega sporazuma do 31. decembra 2020 razkrijejo za iste finančne operacije, kot so navedene v tem odstavku, ki pa so sprejete na datum začetka veljavnosti tega sporazuma ali po njem.“;
                                 
                              
                  
                        (4)
                     
                     
                        v drugem pododstavku člena 144(1) se besedilo „31. julija 2019“ nadomesti z besedilom „31. julija 2020“;
                     
                  
                        (5)
                     
                     
                        v členu 145 se doda naslednji odstavek:
                        „V zvezi s projekti v okviru Raziskovalnega sklada za premog in jeklo, ustanovljenega s Protokolom 37 k Pogodbi o Evropski uniji in Pogodbi o delovanju Evropske unije, ki temeljijo na sporazumih o dodelitvi nepovratnih sredstev, podpisanih pred koncem prehodnega obdobja, se veljavno pravo Unije še naprej uporablja za Združeno kraljestvo in v njem po koncu prehodnega obdobja, do zaključka projektov. Veljavno pravo Unije vključuje zlasti naslednje določbe, vključno z njihovimi morebitnimi spremembami, ne glede na datum sprejetja, začetka veljavnosti ali začetka uporabe sprememb:
                        
                                    (a)
                                 
                                 
                                    odločbe Sveta 2003/76/ES, 2003/77/ES in 2008/376/ES;
                                 
                              
                                    (b)
                                 
                                 
                                    akte iz točk (a), (c), (d) in (e) člena 138(2).“;
                                 
                              
                  
                        (6)
                     
                     
                        člen 150 se spremeni:
                        
                                    (a)
                                 
                                 
                                    odstavek 4 se spremeni:
                                    
                                                (i)
                                             
                                             
                                                v četrtem stavku se besedilo „15. decembra“ nadomesti z besedilom „15. oktobra“, besedilo „2019“ pa se nadomesti z besedilom „2020“;
                                             
                                          
                                                (ii)
                                             
                                             
                                                v petem stavku se besedilo „15. decembra 2030“ nadomesti z besedilom „15. oktobra 2031“;
                                             
                                          
                              
                                    (b)
                                 
                                 
                                    odstavek 8 se spremeni:
                                    
                                                (i)
                                             
                                             
                                                v prvem pododstavku se besedilo „2019“ nadomesti z besedilom „2020“;
                                             
                                          
                                                (ii)
                                             
                                             
                                                v prvem stavku drugega pododstavka se besedilo „2020“ nadomesti z besedilom „2021“;
                                             
                                          
                              
                  
                        (7)
                     
                     
                        v delu I Priloge I k sporazumu o izstopu se dodata naslednja akta:
                        
                                    —
                                 
                                 
                                    pod naslov „Elektronska izmenjava podatkov (serija E)“: Sklep št. E7 Upravne komisije za koordinacijo sistemov socialne varnosti o praktičnih pravilih za sodelovanje in izmenjavo podatkov, dokler se ne bo v državah članicah začela v celoti izvajati elektronska izmenjava informacij o socialni varnosti (EESSI),
                                 
                              
                                    —
                                 
                                 
                                    pod naslov „Družinske dajatve (serija F)“: Sklep št. F3 Upravne komisije za koordinacijo sistemov socialne varnosti o razlagi člena 68 Uredbe (ES) št. 883/2004 v zvezi z metodo izračuna razlike v obliki dodatka.
                                 
                              
                  
         
            Člen 2
            Ta sklep začne veljati dan po njegovem sprejetju.
         
         
            V Bruslju, 12. junija 2020
            
               
                  Za skupni odbor
               
               
                  Sopredsednika
               
               Maroš ŠEFČOVIČ
            
            
               Michael GOVE
            
         
         
            (1)  UL L 29, 31.1.2020, str. 7.